b"\n_START_ARTICLE_\nLiv p\xc3\xa5 Mars\n_START_PARAGRAPH_\nForskere har lenge spekulert i muligheten for liv p\xc3\xa5 Mars p\xc3\xa5 grunn av planetens tiln\xc3\xa6rming og likhet med Jorden. Fiktive marsboere har v\xc3\xa6rt et tilbakevendende trekk i popul\xc3\xa6rkulturen i det 20. og 21. \xc3\xa5rhundre, men det er fremdeles et \xc3\xa5pent sp\xc3\xb8rsm\xc3\xa5l om det finnes liv p\xc3\xa5 Mars i dag, eller om det har eksistert der i fortiden.\n_START_SECTION_\nViking-sondene\n_START_PARAGRAPH_\nFlytende vann er n\xc3\xb8dvendig for kjent liv og metabolisme, s\xc3\xa5 om vann fantes p\xc3\xa5 Mars kan sjansene for at det st\xc3\xb8tte liv ha v\xc3\xa6rt bestemmende. Banesondene i Viking-programmet fant bevis for mulige elvedaler i mange omr\xc3\xa5der, erosjon og, p\xc3\xa5 den s\xc3\xb8rlige halvkulen, forgreinede bekker.\n_START_SECTION_\nViking-eksperimenter\n_START_PARAGRAPH_\nDen prim\xc3\xa6re oppgaven for Viking-sondene p\xc3\xa5 midten av 1970-tallet var \xc3\xa5 utf\xc3\xb8re eksperimenter designet for \xc3\xa5 oppdage mikroorganismer i jordsmonnet fordi de gunstige forholdene for utviklingen av flercellede organismer hadde opph\xc3\xb8rt omtrent fire milliarder \xc3\xa5r tidligere. Testene ble formulert til \xc3\xa5 se etter mikrobielt liv likt det som finnes p\xc3\xa5 jorden. Av de fire eksperimentene var det kun Labeled Release-eksperimentet (LR) som returnerte positive resultater som viste \xc3\xb8kt produksjon av \xc2\xb9\xe2\x81\xb4CO\xe2\x82\x82 ved f\xc3\xb8rste eksponering av jord til vann og n\xc3\xa6ringsstoffer. Alle forskere er enig om to poeng fra Viking-programmet; at radiomerket \xc2\xb9\xe2\x81\xb4CO\xe2\x82\x82 ble utviklet i Label Release-eksperimentet, og at GC-MS ikke p\xc3\xa5viste organiske molekyler. Det finnes imidlertid ulike tolkninger av hva disse resultatene betyr._NEWLINE_En av designerne av Labeled Release-eksperimentet, Gilbert Levin, tror hans resultater er en definitiv diagnose for liv p\xc3\xa5 Mars. Dette resultatet er imidlertid bestridt av mange forskere som hevder at superoksidante kjemikalier i jorden kunne ha produserte denne effekten uten at liv er tilstede. En nesten generell konsensus forkastet data fra Labeled Release-eksperimentet som bevis for liv fordi gasskromatograf og massespektrometer, utformet for \xc3\xa5 identifisere naturlig organisk materiale, ikke oppdaget organiske molekyler. Resultatene av Viking-oppdraget som omhandlet om liv vurderes i beste fall som ufullstendig av det generelle ekspertsamfunnet_NEWLINE_Under et seminar ved Geophysical Laboratory ved Carnegie Institution (Washington, D.C., USA) i 2007 ble Gilbert Levins unders\xc3\xb8kelser vurdert en gang til. Levin hevder at hans opprinnelige data var riktige ettersom de positive og negative kontrolleksperimentene var i orden._NEWLINE_Ronald Paepe, en edafolog (jordvitenskapsmann), kommuniserte overfor den europeiske geovitenskapelige unions kongress at funn av den nylige p\xc3\xa5visningen av fyllosilikat leire p\xc3\xa5 Mars kunne indikere at pedogenese, eller utviklingsprosesser av jord, strakte seg over hele overflaten. Paepes tolkning ser det meste av Mars' overflate som aktiv jord, farget r\xc3\xb8d av \xc3\xa6oner av utbredt slitasje av vann, vegetasjon og mikrobiell aktivitet._NEWLINE_Et forskerteam fra Salk Institute for Biological Studies, ledet av Rafael Navarro-Gonz\xc3\xa1lez, konkluderte med at utstyret (TV-GC-MS) som ble brukt av Viking-programmet for \xc3\xa5 s\xc3\xb8ke etter organiske molekyler kanskje ikke var sensitive nok til \xc3\xa5 oppdage lave verdier av organiske materialer. P\xc3\xa5 grunn av enkelheten med pr\xc3\xb8veh\xc3\xa5ndtering er  TV\xe2\x80\x93GC\xe2\x80\x93MS fortsatt ansett som standardmetode for organisk p\xc3\xa5visning p\xc3\xa5 fremtidige oppdrag. Navarro-Gonz\xc3\xa1lez antyder at utformingen av fremtidens instrumenter for organisk p\xc3\xa5visning b\xc3\xb8r inkludere andre metoder."